АЗАҚСТАН РЕСПУБЛИКАСЫ БІЛІМ ЖӘНЕ ҒЫЛЫМ МИНИСТРЛІГІ М.ӨТЕМІСОВ АТЫНДАҒЫ БАТЫС ҚАЗАҚСТАН МЕМЛЕКЕТТІК УНИВЕРСИТЕТІ МИНИСТЕРСТВО ОБРАЗОВАНИЯ И НАУКИ РЕСПУБЛИКИ КАЗАХСТАН ЗАПАДНО-КАЗАХСТАНСКИЙ ГОСУДАРСТВЕННЫЙ УНИВЕРСИТЕТ ИМЕНИ М.УТЕМИСОВА М.Өтемісов атындағы Батыс Қазақстан мемлекеттік университетінің 85 жылдығына арналған «ЖАҺАНДЫҚ ӘЛЕМДЕГІ ҒЫЛЫМ МЕН БІЛІМ» атты халықаралық ғылыми-тәжірибелік конференцияның МАТЕРИАЛДАРЫ 19-20 қазан 2017 жыл МАТЕРИАЛЫ международной научно-практической конференции «НАУКА И ОБРАЗОВАНИЕ В ГЛОБАЛЬНОМ МИРЕ», посвященной 85-летию Западно-Казахстанского государственного университета имени М.Утемисова 19-20 октября 2017 года MATERIALS of the International scientific-practical conference "SCIENCE AND EDUCATION IN THE GLOBAL WORLD" dedicated to the 85th anniversary of M.Utemisov West Kazakhstan State University October 19-20, 2017 Орал – Уральск – Uralsk ӘОЖ 371-053.8 Капанова Г.Г. Педагогикалық шеберлік Орталығының Орал қаласындағы филиалы, Орал қ., Қазақстан

МЕКТЕП ТРЕНЕРЛЕРІНІҢ ЕРЕСЕКТЕРДІ ОҚЫТУДАҒЫ ПРОБЛЕМАЛАРЫ

 Қазіргі еліміздің білім саласындағы болып жатқан өзгерістерінің бірі жалпы білім беру ұйымдарының мұғалімдеріне кәсіби дамуға қолдау көрсету мақсатында әзірленген және мектеп тәжірибесін дамытуда Отандық педагог қызметкерлерінің біліктілігін арттырудың деңгейлі бағдарламалары бойынша біліктілікті арттырудан өткен мұғалімдердің әлеуетін толыққанды пайдалануды көздеп «Тәжірибедегі рефлексия» бағдарламасы дайындалып жүзеге асырылуы [1]. «Тәжірибедегі рефлексия» мектеп мұғалімдеріне «тиімді оқыту» бағдарламасын оқытуға дайын мектеп тренерлерін дайындау бағдарламасы. Бұл мектеп тренерлері мұғалімдер болғандықтан педагогикалық құзыретті, ал андрагогикадан қандай хабарлары бар екенін анықтау өзектілігі туындап отыр. Зерттеу мақсаты Мектеп тренерлерінің ересектерді оқыту туралы дайындық деңгейін анықтап, біліктілікті арттыруда қолданатын андрагогикаға тән ұстанымдарды негіздеу. Зерттеу әдісі мектеп тренерлері курсының тыңдаушыларына сауалнама жүргізу, педагогикалық және андрагогикалық ұстанымдарға талдау жасау. Жоғарыда көрсетілген мақсатқа сай «Тәжірибедегі рефлексия» курсының тыңдаушыларының ересектерді оқытуға дайындығын анықтау үшін 90 педагогқа сауалнама жүргізілді. Сауалнаманың барысында «ересектерді оқыту тәжірибеңіз бар ма, болса нақты не өткіздіңіз, кімдерге арналғанын, ұзақтығын көрсетіңіз? сұрағына 44% «иә» 56% «жоқ» деп жауап берді. Ал «иә» деп көрсеткендердің көпшілігі ересектерді оқыту мақсатында мектептерінде мұғалімдерге ұзақтығы 20-30 минуттық оқыту семинарларын, коучингтер, шеберлік кластары және бір мұғалім бастауыш сынып мұғалімдеріне ағылшын тілін үйрету курстарын деп жауап берген. Осыдан ересектерді оқытумен эпизодтық түрде іс шаралар өткізумен айналысқанын көруге болады. Ал осы мәселеге қызығушылығы қалай екенін анықтау мақсатында. «Ересектерді оқыту Сізді несімен қызықтырады?» деген сұраққа мұғалімдер : жаңалыққа деген қажеттіліктен 24 кәсіптік талаптанудың жоғары деңгейіне жету 11 шығармашыл адамдармен жұмыс жасау қажеттілігі 17 материалдық жағдайға байланысты 2 ұжымның шешімі 11 тағы да басқалары Бұл пункт бойынша мұғалімдердің көп бөлігінің жаңалықта, шығармашыл адамдармен жұмыс жасағылары келетіндіктерін, кәсіптік талаптанудың жоғары деңгейіне жету ойлары барын көруге болады. Алайда мұғалімдердің педагогикадан андрагогикаға бұрылуында қандай кедергілер болуы мүмкін? Осы бағытта ересектерді оқыту тәжірибелері бар мұғалімдерден (40) ересектерді оқытуға дайындығын «иә, жоқ, ішінара» жауаптарымен белгілуін сұрағанда мұғалімдердің 31-і «иә», 3- і «жоқ», 6-ы «ішінара» деп жауап берген. Ал «ересектерді оқыту барысында қиындық туындаған жағдайда немен байланысты болуы мүмкін?» деген сұраққа: ересектерге арналған сабақ дайындау - 17 топқа мұғалімдерді жинау - 17 ересектермен жұмыс жасау технологиясын қолдану – 27 ересектермен қарым қатынас жасау стильінде – 8 тағы басқалар пунктінде техникалық база, интернет желісінің үзілуі, сабақ кестесінің қолайсыздығы – 1 Мұғалімдерден «ересектерді оқытуда әдістемелік кәсіби қолдау қажет пе?» деген сұраққа : «иә» - 26 «жоқ» - 3 «кейбір тақырыптары бойынша» -11 «Ересектерді оқыту бойынша біліктілік арттыру курсынан өткіңіз келе ме?»- деген сұраққа 34 мұғалім «иә», 6 мұғалім «жоқ» деп жауап берген. Осы сұрақтар бойынша берілген жауаптары бойынша мұғалімдердің андрагогика мәселелеріне көңіл аудару керектігін көрсетеді. Алдын ала мұғалімдер қандай қиындықтар болатынын да болжаған, мұғалімдердің ересектерді оқыту үшін жұмыс технологиялары мен сабақ дайындаудан қиналуы мүмкіндіктерін көрсете білген. Cондықтан, педагогикалық және андрагогикалық ұстанымдарға талдау жасап, ерекшеліктерін анықтап, мектеп тренерлерін дайындауда ескеру керек. Андрагогиканың ( грек тілінен aner, andros – ересек адам, – + ago – жүргіземін) – ересектерді оқыту туралы ғылымның пайда болуы : әлеуметтік-экономикалық, мәдениеттанушылық, экологиялық және тұлғалық себептерге байланысты. 1970 жылы Малколм Шеппард Ноулздың андрагогика бойынша «Ересектерді оқытудың қазіргі тәжірибесі. Педагогикаға қарсы андрагогика», еңбегінде осы жаңа ғылымның негізгі қағидаларын тұжырымдаған. Ғалымдар бұл жерде білім саласындағы барлық объективті өзгерістер мен адамның өз тіршілік әрекетіндегі түсініктері, түрлі ғылым саласындағы жетістіктері негізінде, ересек адам мен балалардың арасындағы оқу үдерісі мен жалпы ұстанымдық ерекшеліктері негізінде дайындаған [2]. Ересектерді оқыту үдерісінің балаларды оқытудан негізгі айырмашылықтарын көрсетсек: 1. Оқыту үдерісінде жетекші роль білім алушыда болады. 2. Білім алушы өз бетімен жұмысқа, өзін басқаруға, өз өзін жүзеге асыруға тырысуы. 3. Ересек адамда өзінің оқуы және әріптестерін оқыту үшін маңызды дереккөз ретінде пайдаланылатын өмірлік (тұрмыстық, әлеуметтік, кәсіптік) тәжірибесінің болуы. 4. Ересек адам өзінің өмірлік маңызды мәселелерін шешу үшін және нақты мақсатына жету үшін оқиды. 5. Ересек адам оқу үдерісінде меңгерген білім мен білік, дағды, сапасын шұғыл қолдануды жоспарлайды. 6. Білім алушының оқу іс әрекеті көп жағдайда уақыттық, кеңістіктік, тұрмыстық, кәсіптік, әлеуметтік факторлармен пнықталып, бұл факторлар оқу үдерісіне оң ықпалын тигізеді немесе шектейді. Ересек адамның оқу үдерісінің барлық: диагностика, жоспарлау, жүзеге асыру, бағалау және кей жағдайда коррекция кезеңдерінде білім алушы мен білім берушінің бірлескен әрекет ретінде ұйымдастырылуы [3]. Жоғарыда айтылғандардың негізінде андрагогиканы білім алушы мен білім берушінің бірлескен іс-әрекеттікке негізделген оқу үдерісін ұйымдастырып жүзеге асыру екенін анықтап алу қажет. Барлық ғылымдар сияқты, андрагогиканың да өз құрылымы мен түсініктік және терминологиялық аппараты бар. Ересектерді оқытудың жалпы заңдылықтарына сай, ересектерді оқыту теориясы анықталады. Бұл бөлім жалпы категорияларды зерттейді: ересек білім алушының ерекшелігі, ересектерді оқыту үдерісінің ерекшелігі, андрагогика мен білім саласының түрлі бөліктерімен өзара байланысты. Ересектерді оқыту теориясының негізгі қағидаларын педагогикалық және андрагогикалық оқыту үлгілерін салыстыра отырып қарстырсақ: педагогикалық оқыту үлгісінде білім алушы доминантты жағдайда. Осыған байланысты үдерістің барлық параметрлері анықталады: мақсаты, мазмұны, формасы және әдістері, тәсілдері және оқыту дереккөзі. Объективті факторларға байланысты (тұлғаның қалыптаспауы, экономикалық және әлеуметтік жағдайға байланыстылығы, өмірлік тәжірибесінің аздығы, күрделі мәселелердің болмауын шешу үшін оқудың қажеттігі) педагогикалық үлгіде білім алушы бағыныңқы жағдайда болып, оқу үдерісінің жоспарлануы мен бағалануына ықпал ету мүмкіндігі болмайды. Оның оқытуды жүзеге асыруға қатысуы мейлінше пассивті: себебі оның негізгі ролі – бұл білім алушыға берілетін әлеуметтік тәжірибені қабылдау [4]. Ал андрагогикалық үлгіде жетекші рольде білім алушының өзі болады. Ересек адам – оқыту үдерісінің тең құқылы субъектілерінің бірі болып табылады. Андрагогика позициясынан қарағанда, ересек білім алушылар (кей жағдайда жоғары жасөспірімдер де кіреді), өз бетімен жұмысқа үлкен қажеттілік сезінетін (бірақ кейде кейбір жағдайда біреулерге уақытша байланысты болуы мүмкін), өзінің білім алу үдерісінде жетекші рольде болуы керек. Оқытушының міндеті - ересек білім алушының өз өзін басқаруын, дамуын мадақтап қолдау, білім алушының ақпарат іздеп, оқыту параметрлерін анықтауына көмек көрсету. Оқыту үдерісінің негізгі сипаттамасы – білім, білік, дағды мен қасиетті өз бетімен ізденуі. Педагогикалық үлгідегі білім алушы тәжірибесінің мәні айтарлықтай көп емес. Ең бастысы оқытушының тәжірибесі мен оқулық авторының тәжірибесі маңызды. Оқу әрекетінің негізгі технологиялық түрі тарату: дәріс, ұсынылатын оқылым, телевидение. Андрагогикалық үлгі бойынша адам маңызды тәжірибені жинақтап, өзінің білім алуында және басқа адамдарды оқытуда дереккөз ретінде қолданылуы мүмкін. Оқытушының бұл жағдайда міндеті білім алушыға өз тәжірибесін анықтауына көмек көрсету. Оқытуды ұйымдастырудың формасы лабораториялық эксперименттер, дискуссиялар, нақты есепті шешу, әртүрлі іскерлік ойындардың түрлері. Білім алушының оқуға дайындығын педагогикалық үлгі тұрғысынан қарағанда сыртқы себептермен анықталады: үгіттеу, адамға қоғамның (отбасы, достары) қысымы, бас тартқан жағдайда өмірлік сәтсіздіктермен қорқыту т с.с. Білім алушылар бірыңғай стандартқа сай құрылған, бір бірімен байланыссыз біртекті пәндерді біртіндеп оқуға міндетті. Бұл жағдайда білім берушінің негізгі міндеті жасанды уәж жасап қалыптастыру болып табылады. Ал андрагогикалық үлгіде білім алушының дайындығы нақты мәселені шешу үшін оқу қажеттілігімен анықталады, да оқу мақсатын анықтап, уәж қалыптастыруда өзі жетекші рольде болады. Оқытушының міндеті білім алушыға қолайлы жағдай туғызып, оған өз қажеттіліктерін анықтауға көмектесетін әдістер мен критерийлермен қамтамасыз ету. Бұл жағдайда оқу бағдарламалары өмірде қолдану мүмкіндігі негізінде құрылып, оқытуды ұйымдастыру даралау оқытуына негізделеді. Педагогикалық үлгіде білім алушылар алған білімдерін перспективаға бағытталғанын, көп бөлігінің кейін пайдаға асатынын түсінеді. Білім алушылардың мақсаты - білім, білік, дағдының нақты тәжірибенің байланысынсыз көп көлемін запас ретінде жинау Оқу курсы оқу дисциплиналарының пән логикасына негізделген тараулар бойынша құрылған. Ал андрагогикалық үлгіде оқушылар алған білім біліктерін тиімді жұмыс жасау үшін бірден қолдануға тырысады. Оқу курсы білім алушының өмірлік міндеттерді шешуіне бағытталып, белгілі құзыреттіліктерді дамытуға құрылған. Білім алушының іс әрекеті нақты мәселелерді шешуге керек білім, білік, дағды қалыптастыруға негізделген. Оқыту модульдер бойынша құрылған.Педагогикалық үлгіде білім алушы мен білім беруші кейбір кезеңде бірлескен жұмысқа орын жоқ. Үдерісті жоспарлау, бағалау және үдерісті коррекциялау кезеңдерде бірлесіп жұмыс жасалмайды[5]. Жоғарыда қарастырылған үлгі негізінде ересектерді оқыту теориясының іргетасын құрайтын, андрагогикалық негізгі ұстанымдарын тұжырымдауға болады. 1. Өз бетімен оқу басымдылығы ұстанымы. Бұл ұстанымды тәжірибелік пайдалану үшін алдын ала тыңғылықты дайындықты қажет етеді – оқу бағдарламасын құрастыру, оқу материалын жинақтап, көбейту, компьютерлік оқыту бағдарламаларын жасақтау. Бұл ұстаным ересек адамның оқу материалымен асықпай танысып, терминдер, ұғымдар, жүйелер, үдерістер мен технологияларды түсініп меңгеру мен орындауды қамтамасыз етеді. 2. Оқыту үдерісіне білім алушының басқа білім алушылармен оқытушының бірлескен әрекетте қатысуы ұстанымы. Оқыту үдерісінің басталуы білім алушылардың қажеттіліктері мен өндірістік қажеттіліктерді анықтаудан басталады. Білім алушымен интервью, сауалнама, топтық талдау арқылы бұл қажеттіліктерді анықтауға болады. 3. Білім алушының өзінде бар (әлеуметтік және кәсіптік) өмірлік тәжірибесі, тәжірибелік білім, білік, дағдылардың оқу базасы және жаңа білімді құруға дереккөз ретінде қолдануы ұстанымы. Бұл ұстаным білім алушылардың шығармашылық жұмысын ынталандыруға негізделген оқытудың белсенді әдістеріне негізделген. Тыңдаушылардың әрқайсысы жеке жұмыстарын (жоспарлары, есептерін, таныстырылымдарын) орындауға көңіл бөлінуі. 4. Жаңа білімді меңгеруге кедергі келтіретін ескірген тәжірибе мен тұлғалық ұстанымдарды түзету ұстанымы. Уақыт талабы мен корпоративтік мақсаттарға қарама қарсы келетін кәсіптік және әлеуметтік тәжірибенің түзетілуі. Жаңа перспективаларды ашу, жаңа көзқарасты көрсету мақсатында, қалыптасқан кейбір ұстанымдардың ескіргені туралы әңгімелесу, түсіндіру қажет. 5. Тұлғаның әлеуметтік психологиялық сипаттамалары мен қажеттіліктеріне, жұмысындағы кейбір шектеулер мысалы бос уақыты, қаржылық ресурсына негізделген жеке ұстанымы. Жеке ұстанымның негізінде білім алушының тұлғалық бағамы, кәсіптік іс әрекетінің талдауы, әлеуметтік статусы мен ұжымдағы өзара қарым қатынасының сипатталған. Алдын ала интервью, сауалнама жүргізу, тестілеу негізінде білім алушының әлеуметтік психологиялық бейнесін құруға мүмкіндік береді. 6. Оқытудың элективтілігі ұстанымы. Бұл ұстаным бойынша білім алушыға оқытудың мақсатын, мазмұнын, форма, әдістерін, дерекккөздері мен құралдарын, орны мен уақытын, мерзімін таңдауға мүмкіндік беру. 7. Рефлективтілік ұстанымы. Бұл ұстаным білім алушының білім алуға саналылықпен қарап, өзін өзі жетілідруге уәждеуіне негізделеді. 8. Білім алушының оқыту нәтижесінің сұранысқа ие болу ұстанымы. Білім алушының алған білім, білік, дағдысының сұранысқа ие болуы. Оқытуды жоспарлау мен ұйымдастыру алдында тыңдаушылырдың жұмыс әрекеті мен қиындықтары мен қызығушылықтарын, мәселелерін зерттеп алып, оқыту мақсаттары мен міндеттерін белгілеген дұрыс. 9. Оқытудың жүйелік ұстанымы. Оқытудың мақсаты мен мазмұнының оқыту әдістері мен тәсілдері, формасы, нәтижені бағалаудың сәйкестігі бұл ұстанымға негізделелді. Жүйелікті жүйелілік деп түсінуге де болады, яғни бұрынғы оқыту нәтижесі мен жаңа қажеттіліке ескерілген, оқытудың үздіксіздігі, үнемі жүргізілуі. 10.Оқыту нәтижесін тәжірибеде жақын арада қолдану ұстанымы. Бұл ұстанымның жүзеге асуы алдыңғы айтылған ұстанымдар жүйелік, жеке, өз тәжірибесін қолдану, тәжірибеге қажеттіліктерге сүйенеді. 11.Білім алушыны дамыту ұстанымы. Оқыту өз бетімен оқу қабілетін дамытуға, тәжірибелеік іс әрекет нәтижесінде тұлғаның жетілуіне жағдай жасау. Тұжырымдалған ұстанымдар педагогиканың дидактикалық ұстанымдарына қарсы келмейді, ішінара дамытып, кейбір жағдайда толықтырады. Нақты іс жүзінде ересектерді оқытуда педагогикалық ұстанымдарды толықтырып, андрагогикалық ұстанымдарды басшылыққа алуды ұсыну жөн көрдік. Қорытындылай келе андрагогика – бұл оқудың қажеттілігін түсінген, «адамның болмысы оқумен егіз» екендігін мойындаған, тәуелсіз, дербес адамдарға арналған ғылым. Әдебиеттер тізімі 1. «Тәжірибедегі рефлексия» жалпы білім беретін мектептердегі педагогика кадрларының кәсіби даму бағдарламасы бойынша мектеп тренерлерін оқыту бағдарламасы Тренерге арналған нұсқаулық. – Астана: «Назарбаев Интеллектуалды мектептері» ДББҰ педагогикалық шеберлік Орталығы, 2015. 2. Громкова М.Т. Актуальность проблем образования взрослых в России // Новые знания. – №3. 3. Змеев С.И. Андрагогика: Основы теории, истории и технологии обучения взрослых. – М., 2007. – 272 с. 4. Агапова О.В., Вершловский С.Г., Ермсолаева М.Г. и др. Уроки для взрослых пособие для тех, кто работает в системе образования взрослых. – СПб.: Тускарора, 2007. – 80 с. 5. Вылегжанина О.Е., Бавтрушева М.В. Сравнительный анализ педагогической и андрагогической модели обучения // Гродненский государственный медицинский университет. – 2009. – №1